બાકી આપણું સંતાન આપણી મિલકત નથી. એક બગીચાને માળી જેમ સાર સંભાલ લે એમ સારા સંસ્કારોનો વારસો આપીને એમની માવજત કરીએ તો આપણું સંતાન ક્યારેય ખોટે રસ્તે નહી જાય. અને નાઈટ આઉટના પ્રોગ્રામામાં કોને ત્યાં જાય? કોનું ઘર? કોણ પેરેન્ટસ? કોની સાથે જાય છે? એની રજે રજ માહિતી આપણી પાસે હોવી જરૂરી છે. તેમના પર થોડો ભરોસો મૂકીએ તો નાઈટ આઉટનો ટ્રેન્ડ કદાચ બંધ ન થય પરંતુ કોઈ પણ સમયે મિત્રોના ઘરે કે મિત્રોને પોતાના ઘરમાં પેરેન્ટસની હાજરીમાં લાવતા કોઈ સંકોચ કે ડર ન રહે. દરેક સ્વતંત્રતાની પણ એક મર્યાદા હોય છે. અને સ્વતંત્રતા અને સલામતી એક સાથે ક્યારેય ન રહી શકે એટલે આપણા યુવા સંતાનો પર ધાક કે હક જમાવાને બદલે તેમની જરૂરિયાતો અને મિજાજને ઓળખીને તેમની મુશ્કેલી, મૂંઝવણ કે આનંદ અને પ્રસન્નતાને પણ ઓળખીને તેમની જોડે સુપેરે કામ પાર પાડવું પડે.